《挽李提刑久善》
宋代·史尧弼

梦寐平生杖屦从，惯看高论吐长虹。
滕王阁畔樽罍共，房琯湖中啸咏同。
忍乡西州悲谢傅，空期斗酒酹桥公。
缄诗髣髴招英爽，泪湿西风未有穷。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。